*Tämä artikkeli käsittelee elokuvaa. Muita merkityksiä on sivulla Largo Winch.*

**Largo Winch** on vuonna 2008 ensi-iltansa saanut Jérôme Sallen ohjaama ranskalais-belgialainen toimintatrilleri, jonka nimiroolia näyttelee Tomer Sisley. Muita päärooleja elokuvassa näyttelevät Kristin Scott Thomas, Miki Manojlović, Mélanie Thierry ja Gilbert Melki. Elokuva perustuu Jean Van Hammen ja Philippe Francqin samannimiseen sarjakuva-albumisarjaan *Largo Winch* (1990–), jonka pohjalta Salle ja Julien Rappeneau sovittivat elokuvan käsikirjoituksen.

Elokuvan jatko-osa, *Burmalainen salaliitto* (*Largo Winch II*), sai ensi-iltansa 16. helmikuuta 2011. Jérôme Salle ohjasi myös jatko-osan, jossa Tomer Sisley uusi roolinsa Largo Winchinä.

Juoni
-----

Vaikutusvaltainen multimiljardööri Nerio Winch (Miki Manojlović) murhataan hukuttamalla Hongkongissa, ja herää kysymys, kuka perii perheettömän miehen Yhtymä W -nimisen monikansallisen suuryhtiön, jonka perustaja ja toimitusjohtaja hän oli. Suuryhtiön johtokuntaa kohtaa odottamaton yllätys: Neriolla on perillinen, bosnialaisesta orpokodista adoptoitu poika, jonka olemassaolosta kukaan ei tiennyt mitään. Yhtymä W:n perijä, 30-vuotias Largo Winch (Tomer Sisley), osoittautuu myös yhtiön osake-enemmistön haltijaksi, mutta rauhallisen vallan siirtymisen isältä pojalle sijaan käynnistyykin juonittelujen vyyhti, jossa kaikki haluavat kaapata Winchin miljardiomaisuuden yhtiöineen itselleen. Nerion kuoleman luonnollisuutta epäilevä Largo haluaa lisäksi selvittää isänsä murhaajan.

Näyttelijät
-----------


|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

|  |  |  |
| --- | --- | --- |
|  Tomer Sisley  | … |  Largo Winch
  |
|  Kristin Scott Thomas  | … |  Ann Ferguson
  |
|  Miki Manojlović  | … |  Nerio Winch
  |
|  Mélanie Thierry  | … |  Léa / Naomi
  |
|  Gilbert Melki  | … |  Freddy
  |
|  Karel Roden  | … |  Mikhail Korsky
  |
|  Steven Waddington  | … |  Stephan Marcus
  |
|  Anne Consigny  | … |  Hannah
  |
|  Radivoje Bukvic  | … |  Goran
  |
|  Nicolas Vaude  | … |  Gauthier
  |
|  Benedict Wong  | … |  William Kwan
  |

 | 

|  |  |  |
| --- | --- | --- |
|  Gérard Watkins  | … |  Cattaneo
  |
|  Wolfgang Pissors  | … |  Attinger
  |
|  Theodore Thomas  | … |  Greenfield
  |
|  David Gasman  | … |  Alexander Meyer
  |
|  Elizabeth Bennett  | … |  neiti Pennywinkle
  |
|  Bojana Panić  | … |  Melina
  |
|  Ivan Marevich  | … |  Josip
  |
|  André Oumansky  | … |  Jacques Wallenberg
  |
|  Emmanuel Avena  | … |  Hicham
  |
|  Micaelle Mee-Sook  | … |  Rebecca
  |
|  Predrag Vasić  | … |  Danis Vlatković
  |

 |

Tuotanto
--------

*Largo Winchin* 86-päiväiset kuvaukset alkoivat Maltalla 20. elokuuta 2007 ja päättyivät 15. tammikuuta 2008. Maltan ja Ranskassa kuvattujen studiokuvausten lisäksi elokuvaa kuvattiin Sisiliassa, Hongkongissa ja Macaossa. 25 miljoonan euron budjetilla tuotetun elokuvan tuotantoyhtiöinä olivat Pan-Européenne, Wild Bunch, TF1 Films Production ja Casa Productions.

Tomer Sisley valmistautui rooliaan varten opettelemalla serbiaa, joka on hänen roolihahmonsa Largo Winchin äidinkieli. Sisley teki elokuvassa myös suurimman osan stunteistaan.

Julkaisu ja vastaanotto
-----------------------

*Largo Winch* sai ensi-iltansa marraskuussa pidetyillä vuoden 2008 Sarlat’n elokuvajuhlilla Ranskassa. Elokuva julkaistiin Ranskassa ja Belgiassa 17. joulukuuta 2008, ja sen teatterilevittäjinä olivat Wild Bunch Distribution Ranskassa ja Cinéart Belgiassa. Se sai Ranskassa 1 775 378 katsojaa ja tuotti lähes 14 miljoonaa dollaria. Belgiassa se sai 64 202 katsojaa ja tuotti 614 300 dollaria. Yhteensä elokuva tuotti maailmanlaajuisesti lähes 17 miljoonan dollarin lipputulot. Suomessa *Largo Winch* ei saanut teatterilevitystä, mutta Sandrew Metronome Distribution Finland Oy julkaisi sen DVD:lle 9. joulukuuta 2009.

Elokuva on saanut elokuvakriitikoilta vaihtelevia arvioita. Rotten Tomatoes -sivuston mukaan 50 prosenttia kriitikoista on antanut elokuvalle myönteisen arvosanan 5,4/10 keskiarvolla. Keskiarvo perustuu 18 arviointiin, joista yhdeksän oli "tuoreita" ja yhdeksän "mätiä". 3 988 käyttäjästä 49 prosenttia on antanut elokuvalle myönteisen arvosanan 3,2/5 keskiarvolla. Metacritic-sivuston mukaan kymmenen arvostelun perusteella elokuva on saanut 40 pistettä sadasta mahdollisesta. Internet Movie Databasen 12 287 käyttäjää on antanut elokuvalle keskiarvon 6,5/10.

*Largo Winch* oli ehdolla parhaan kansainvälisen elokuvan Saturn-palkinnon saajaksi vuonna 2012.

Lähteet
-------

1. 1 2 3 4  LARGO WINCH *AlloCiné*. Viitattu 2.8.2018. (ranskaksi)
2. ↑  The Heir Apparent: Largo Winch (2008) *Allmovie.com*. AllMovie. Viitattu 2.8.2018. (englanniksi)
3. ↑  Largo Winch (2008) *Elonet.fi*. Kansallinen audiovisuaalinen instituutti. Viitattu 2.8.2018. (suomeksi)
4. ↑  LARGO WINCH II *AlloCiné*. Viitattu 2.8.2018. (ranskaksi)
5. 1 2 3  LARGO WINCH *JP’s Box-Office*. Viitattu 2.8.2018. (ranskaksi)
6. ↑  Lemercier, Fabien: Largo Winch gets ready for take off *Cineuropa*.  17.8.2007. Viitattu 2.8.2018. (englanniksi)
7. 1 2 3  Database on admissions of films released in Europe *LUMIERE*. European Audiovisual Observatory. Viitattu 2.8.2018. (englanniksi)
8. 1 2  The Heir Apparent: Largo Winch *Box Office Mojo*. IMDb.com, Inc. Viitattu 2.8.2018. (englanniksi)
9. ↑  Largo Winch *Discshop.fi*. Discshop Alandia Oy.  Arkistoitu 2.8.2018. Viitattu 2.8.2018. (suomeksi)
10. ↑  THE HEIR APPARENT: LARGO WINCH 2011 *Rotten Tomatoes*. Fandango. Viitattu 2.8.2018. (englanniksi)
11. ↑  The Heir Apparent: Largo Winch 2011 *Metacritic*. CBS Interactive Inc. Viitattu 2.8.2018. (englanniksi)
12. ↑  Largo Winch (2008) *IMDb.com (Internet Movie Database)*. IMDb.com, Inc. Viitattu 2.8.2018. (englanniksi)
13. ↑  Goldberg, Matt: Saturn Award Nominations Announced; HUGO and HARRY POTTER Lead with 10 Nominations Each *Collider.com*.  29.2.2012. Collider.com. Viitattu 2.8.2018. (englanniksi)

Aiheesta muualla
----------------

* Roger Ebertin arvostelu elokuvasta (englanniksi)
* *Largo Winch* AlloCinéssä (ranskaksi)